**Polestar 2 kåret til ’Best All Rounder’ i det årlige Electric Awards-nummer af BBCs Top Gear magasin**

* Polestar 2 kåret til ’Best All Rounder’ i BBCs Top Gear magasin
* Electric Awards-særnummeret indeholder de bedste elbiler i verden lige nu
* Skræddersyet adventure-udgave af Polestar 2 bygget af Top Gear og Polestar UK på jagt efter naturens egen Nordstjerne (Polaris)

BBC Top Gear magasin har i Electric Cars 2021-nummeret kåret Polestar 2 til den bedste ’All Rounder’. Blandt de bedste elbiler i verden lige nu, blev den højtydende Polestar 2 rost som en af de mest fuldente elbiler på markedet. Magasinet fremhæver at det diskrete interiør og det stilfulde ydre udtrykker en afbalanceret personlighed med en moden stil.

Til det særlige Electric Awards-nummer satte BBC Top Gear magasinet sig for at modificere en Polestar 2 til en eventyrklar elektrisk fastback. Med afsæt i en Polestar 2 med Performance Pack (ekstraudstyr) tilføjede magasinet en aerodynamisk tagbagagebærer med reservehjul og dæk, og supplerede bilens standard Pixel-LED-forlygter med ekstra kørelys. Med fire på taget og to integreret i bilens frontgrill viste denne særlige Polestar 2 sig at være en lysende stjerne, som spejder efter Nordstjernen (Polaris) i Kielder Forest nationalparken.

Topudstyret til de sværeste vejforhold og alt andet tænkeligt udstyr til jagten på Nordstjernen, fik Polestar 2 også brug for de justerbare Öhlins-dæmpere, der følger med som en del af en Performance Pack, de lette 20” alufælge og skræddersyede Brembo-bremser. Med muligheden for individuel justering af de 22 dobbelte ventilkapper fik BBC Top Gear magasinet fuldt styr på bilens reaktioner i det hårde føre omkring nationalparkens observatorium:

Tom Ford fra BBC Top Gear Magazine’s siger: ”Polestar 2 skiller sig ud. Ikke fordi den er perfekt, men fordi den har en sjælfuld karakter. Hvis fremtiden for elbiler er bygget på første forsøg som dette, er fremtiden for elbiler lys. Og ligesom stjernen, der deler navn med bilen, viser Polestar vejen frem.”

Selvom bilen i denne udstyrsversion ikke er tilgængelig i handlen, viser modellen, hvor alsidig den svenske producents elektriske performance fastback er. Og med de nylige annoncerede enkeltmotorversioner og alternative batteristørrelser i modelprogrammet, tilbydes alsidigheden til alle, der ønsker at købe en Polestar 2 direkte fra producenten på Polestar.com.

Ender.

For billeder og andre medieoplysninger, besøg polestar.com/press

**Kontaktoplysninger**

Generelle medieforespørgsler

media@polestar.com

***Om Polestar***

*Polestar er det selvstændige svenske premium-brand for højtydende elbiler, grundlagt af Volvo Cars og Geely Holding. Polestar blev etableret i 2017 og nyder godt af specifikke teknologiske og tekniske synergier med Volvo Cars, hvilket medfører en række betydelige stordriftsfordele. Virksomheden har hovedkontor i Göteborg, Sverige, og sælger sine biler på ti globale markeder i Europa, Nordamerika og Kina. I 2021 udvider Polestar salget til otte nye markeder i Europa og Stillehavsområdet.*

*Polestar producerer to højtydende elektrificerede biler. Polestar 1 er en lavvolumen, hybrid GT med et kulfiberkarosseri, 609 hk, 1.000 Nm og en rækkevidde på ren eldrift på 124 km (WLTP) - den længste af en hvilken som helst anden plug-in hybridbil i verden. Polestar 2 er en sedan, og virksomhedens første højtydende rene elbil. Polestar 2 blev lanceret i 2020 med firehjulstræk og ren elekrisk drivline, der leverer 300 kW og 660 Nm og en maksimal rækkevidde på 470 km (WLTP).*

*I fremtiden vil den højtydende elektriske SUV, Polestar 3, slutte sig til porteføljen på samme måde som Precept - en elbil-prototype, der blev præsenteret i 2020 og er planlagt til fremtidig produktion. Precept viser brandets vision med hensyn til bæredygtighed, digital teknologi og fremtidigt design.*